رووژ تا شه‌و  كاروبارم شين و شيوه‌ن كردنه‌
تاق وه‌ سانم هه‌ريه‌سه‌ باخ سه‌راوم هه‌ر يه‌سه‌
هه‌م  په‌ڕ وباڵم به‌سانه‌ هه‌م ده‌مم  دويراننه‌
تام بووم وحه‌رف حه‌ق نه‌ويشم جوواوم هه‌ر يه‌سه‌
گش كه‌سم ! ده‌ردد وه‌ گيانم ! نوير ديده‌ راسه‌گه‌م !
م چوه‌ بويشم تا تو نادانى عه‌زاوم هه‌ر يه‌سه‌
شار كرماشان ديار عشقه‌ خاپوورى نه‌كه‌ين
خه‌رگ كووره‌ بنيشم خاك و ئاوم هه‌ر يه‌سه‌
په‌رته‌و  ئه‌ر  ئاواره‌م  و باوان خراو  وده‌ر وه‌ ده‌ر
ئويشم ئى زوڵمه‌ نه‌مينيد ناحساوم هه‌ر يه‌سه‌
